Գագաթնաժողովը բավական լավ հնարավորություն էր նաև Հայաստանի արտաքին կապերի զարգացման և ամրապնդման համար: 2003 թվականից սկսած՝ Հայաստանը բավական ակտիվ օգտագործել է կառույցի ընձեռած հնարավորությունները՝ մի շարք երկրների հետ հաստատելով դիվանագիտական հարաբերություններ, ինչպես նաև ամրապնդելով երկկողմ փոխգործակցությունը: Հետաքրքրական է, որ ֆրանկոֆոնիայի օրերին Երևանի փողոցներում ամեն քայլափոխի կհանդիպեինք Աֆրիկայից ու ասիական երկրներից ժամանած հյուրերի։ Դա բավականին կարևոր է Հայաստանի համար, որովհետև հնարավորություն է ընձեռում Հայաստանին նրանց երկրների հետ ևս ձևավորել փոխգործակցության հարթակներ։